Nasdaq Riga

alt=|thumb|240x240px|''Nasdaq Riga'' birojs ēkā Vaļņu ielā 1
**AS ''Nasdaq Riga*** (iepriekšējie nosaukumi — ***NASDAQ OMX Riga***, *'Rīgas Fondu birža**) ir vienīgā regulētā birža [[Latvija|Latvijā]]. Tā nodrošina regulētu un augstākajiem standartiem atbilstošu tirgus infrastruktūru. ''Nasdaq Riga'' darbību licencē un uzrauga [[Latvijas Banka]].

''Nasdaq Riga'' īpašnieki ir ''[[Nasdaq]]'' grupā ietilpstošais Somijas uzņēmums ''[[Nasdaq Nordic|Nasdaq Nordic Oy]]'', kam pieder 92,98 % akciju, un [[Rietumu banka|AS Rietumu banka]] ar 7,02 %.

== Biržas funkcijas ==
Birža sniedz iespēju uzņēmumiem efektīvā veidā piesaistīt [[Kapitāls|kapitālu]], veicinot institucionālo un privāto investoru dalību uzņēmumu publiskajos piedāvājumos un turpmākajā [[Vērtspapīrs|vērtspapīru]] tirdzniecībā. 

Izmantojot elektronisku tirdzniecības sistēmu, birža saved kopā uzņēmumus, kuri vēlas piesaistīt [[Izaugsmes kapitāls|kapitālu izaugsmei]] un ieguldītājus, kuriem ir brīvi līdzekļi un vēlme gūt peļņu, kā arī biržas biedrus – bankas un [[Brokeris|brokeru]] sabiedrības, kuri darbojas kā starpnieki ieguldītāju vārdā.

Nasdaq Riga tiek izmantota vērtspapīru tirdzniecības sistēma INET, kas ir Nasdaq pamat-tehnoloģija, un to lieto Nasdaq akciju tirgos visā pasaulē. Tirdzniecībai ar obligācijām un pirmreizējām izsolēm izmanto Genuim INET, kuru lieto arī Nasdaq biržās [[Baltijas valstis|Baltijā]] un Ziemeļvalstīs. 

=== Vērtspapīru kotācija ===
''Nasdaq Riga'' nodrošina akciju, [[parāda vērtspapīri|parāda vērtspapīru]] (obligācijas un parādzīmes) un [[ieguldījumu fondu apliecības|ieguldījumu fondu apliecību]] kotāciju jeb iekļaušanu vērtspapīru tirgū. Baltijas vērtspapīru tirgū vērtspapīri tiek kotēti šādos sarakstos: 


=== Vērtspapīru tirdzniecība ===
Biržā iekļautie vērtspapīri ir dematerializēti — tie nepastāv papīra formātā, bet gan kā ieraksts to īpašnieka vērtspapīru kontā. Darījumu veikšana ar vērtspapīriem notiek ieguldītājiem iesniedzot vērtspapīru pirkšanas vai pārdošanas uzdevumus bankās vai brokeru sabiedrībās, kas ir biržas ''Nasdaq Riga'' biedri. Vērtspapīru elektroniskai tirdzniecībai tiek izmantota vērtspapīru tirdzniecības sistēma [[INET]], kas ir kopīga visām ''Nasdaq'' biržām. Kad vērtspapīri tiek pirkti vai pārdoti, ''Nasdaq CSD'' vērtspapīru depozitārijs veic naudas un vērtspapīru norēķinus starp pircējiem un pārdevējiem. Tirdzniecība biržā notiek darbadienās no 10:00 līdz 16:00.

=== Vērtspapīru izsoļu organizēšana ===
Birža ''Nasdaq Riga'' organizē gan valsts parādzīmju izsoles, gan Latvijas valstij piederošo uzņēmumu akciju izsoles.

=== Vērtspapīru tirgus uzraudzība ===
Latvijas vērtspapīru tirgus tiek regulēts saskaņā ar Eiropas Savienības direktīvu ''Markets in Financial Instruments Directive (MIFID)'', LR Finanšu instrumentu tirgus likumu, kā arī biržas Nasdaq Riga un Nasdaq CSD noteikumiem. Vērtspapīru [[Emitents|emitentus]], investorus un biržas biedrus — bankas un brokeru sabiedrības — uzrauga gan birža ''Nasdaq Riga'', gan Latvijas Banka.

=== Informācijas pieejamības nodrošināšana ===
Saskaņā ar Finanšu Instrumentu tirgus likumu un biržas noteikumiem uzņēmumiem, kuru vērtspapīri tiek kotēti biržā, bez kavēšanās ir jāatklāj jebkura informācija, kurai varētu būt ietekme uz uzņēmuma vērtspapīru cenu. Uzņēmumiem ir jāatklāj informācija par jebkuru nozīmīgu notikumu to saimnieciskajā darbībā, kā arī regulāri jāpublisko ceturkšņa un gada finanšu pārskati. Informācijas atklāšanas prasību mērķis ir nodrošināt visus vērtspapīru tirgus dalībniekus ar vienādu un pilnīgu informāciju par biržā iekļautajiem uzņēmumiem. Emitenti informāciju tirgus dalībniekiem atklāj, izplatot paziņojumus ar biržas informācijas izplatīšanas sistēmas ''[[GlobeNewswire]]'' starpniecību. Informācija biržā jāiesniedz vienlaicīgi ar vai pirms informācijas publiskas atklāšanas.

== Nasdaq Riga vadība ==
Biržas Nasdaq Riga pārvaldi īsteno biržas padome un valde.
Padomes priekšsēdētāja ir Arminta Saladžiene (''Arminta Saladžienė''). Kopš 2005. gada biržas valdes priekšsēdētāja ir [[Daiga Auziņa–Melalksne]].

== Biržas vēsture ==
Birža tika dibināta 1993. gada 7. decembrī ar nosaukumu Rīgas Fondu birža.  

* **1995**. gada 25. jūlijā notika pirmā tirdzniecības sesija. 
* **1998**. gadā Rīgas birža uzsāka sadarbību ar Tallinas, Viļņas un Ziemeļvalstu biržām, lai atvērtu Latvijas vērtspapīru tirgu starptautiskiem investoriem. 
* **2001**. gada par Rīgas Fondu biržas un abu pārējo Baltijas biržu lielāko akcionāru kļuva Somijas birža ''[[NASDAQ OMX Helsinki|HEX Group]]''.  
* **2003**. gadā HEX Group apvienojās ar Zviedrijas biržu ''OM'', izveidojot vienu no tolaik lielākajām biržu grupām Eiropā — ''OMX''. 
* **2004**. gadā izveido vienotu [[Baltijas vērtspapīru tirgus]], ietverot trīs biržas un depozitārijus Baltijā  - kopīgi vērtspapīru saraksti, viena vērtspapīru tirdzniecības sistēma, kā arī saskaņoti tirgus noteikumi. 
* **2008**. gadā biržas mātesuzņēmums ''OMX'' apvienojās ar ASV biržu ''[[NASDAQ]]'', izveidojot pasaulē lielāko biržu uzņēmumu ''[[NASDAQ OMX Group|NASDAQ OMX Group, Inc.]]''. 
* **2009**. gadā Rīgas Fondu biržas nosaukums tika mainīts uz ***NASDAQ OMX Riga***,
* **2015**. gada 15. oktobrī biržas NASDAQ OMX Riga, AS  juridiskais nosaukums tika mainīts uz ***Nasdaq Riga, AS**'.

== Skatīt arī ==
* *Nasdaq Tallinn*
* *Nasdaq Vilnius*
* *OMX Baltic 10''

## Atsauces

## Ārējās saites

* Nasdaq Baltic